تطبيقات الفي بي ان هي من التطبيقات المهمة من خلالها تكدر تفتح المواقع والصفحات و الوصول المحجوب من الاي دي مالتك او حماية خاصة الك
بهاي المقالة راح ننطيكم افضل خمس تطبيقات للايفون والاندرويد وممكن تحملهن بشكل مباشر من المتجر الخاص بيك سواء سوق بلي او اب ستور تابعوا ويانة التطبيقات وخواصهن المهمة.
1- ما هو تطبيق سايفون Psiphon
تطبيق مهم لأجهزة الموبايل من خلالة تكدر تفتح المواقع المحجوبة, يوفر طريقة خاصة تسمى النفق يوصل بيها للمواقع المحجوبة وبي خواص حلوة
1- يستخدم بشكل مجاني كامل.
2- سهل التنزيل والاستخدام.
3- ميحتاج اي تسجيل.
4- اختبار للبروتوكول بشكل تلقائي.
2- ما هو تطبيق في بي ان هوت سبوت شيلد Hotspot Shield
هالتطبيق وحدة محملي من كل العالم أكثر من 330 مليون تحميل, وهو طبعاً اول تطبيق بهاي القائمة مال تطبيقات الفي بي ان بغض النظر عن اي ميزات موجودة بهاي التطبيقات, هذا البرنامج يوفرلك تشفير اج تي تي بي اس يعني يوفرلك تشفير محمي بشهادة الاس ال ويكدر يحمي أجهزة الموبايل من التنصت.
3- ما هو تطبيق هولا في بي ان بروكسي Hola Free VPN Proxy
هو من تطبيقات البروكسي او الفي بي ان وهو مخصص بشكل كامل للاناس الي يبحثون على تطبيقات الفي بي ان ومجاني بشكل كامل وبي مميزات رائعة, ويأمن بياناتك وطبعاً يوصلك للاماكن المحظورة منها او المحجوب منها الي هي مواقع وصفحات, وممكن تزيد من سرعة اختيار خوادم الانترنت وتزيد من سرعة الاقتران بيها, الي موجودة بأكثر من 190 دولة بالعالم.
4- ماهو تطبيق سبيد في بي ان SpeedVpn
يخلي الشخص الي يريد يتصل بالانترنت من هواي اماكن ومختلفة, وطبعاً مصمم علمود تتصفح المواقع المحظورة وممكن عرض المقاطع الفديو القليلة الدقة, وكل اصتال يستمر ل60 دقيقة ساعة كاملة وبعدها بنقرة ترجع تسوي ريسيت.
5- ما هو تطبيق فلاش في بي ان Flash vpn
يوفرلك هذا التطبيق شبكة آمنة يعني لا تخاف على بياناتك وطبعاً مشفرة بدرجة عالية بالنسبة للاشياء الي تجيك والي تروح وتضل آمنة من الهكر وسراق البيانات, وطبعاً يوفر نطاق تردد عالي او لا بأس بي, والاهم أنه المدة مال اتصال لا حدود لها.
اتمنى تم الاستفادة من البرامج المقدمة.